**SVEUČILIŠTE JOSIPA JURJA STROSSMAYERA U OSIJEKU**

**ODJEL ZA MATEMATIKU**

KLASA: 003-06/17-01/10

URBROJ: 2158-60-45-17-02

Osijek, 14. lipnja 2017.

**ZAPISNIK**

s 152. sjednice Vijeća Odjela - elektroničke sjednice (18. sjednice Vijeća Odjela u akademskoj 2016./2017. godini) održane 14. lipnja 2017.

**Članovi koji su glasovali (25):**

Prof. dr. sc. Mirta Benšić, prof. dr. sc. Rudolf Scitovski, prof. dr. sc. Antoaneta Klobučar, prof. dr. sc. Kristian Sabo, prof. dr. sc. Dragan Jukić, prof. dr. sc. Ninoslav Truhar, izv. prof. dr. sc. Krešimir Burazin, izv. prof. dr. sc. Ivan Matić, izv. prof. dr. sc. Domagoj Matijević, izv. prof. dr. sc. Mihaela Ribičić Penava, izv. prof. dr. sc. Nenad Šuvak, izv. prof. dr. sc. Zoran Tomljanović, doc. dr. sc. Danijel Grahovac, doc. dr. sc. Mirela Jukić Bokun, doc. dr. sc. Ljerka Jukić Matić, doc. dr. sc. Ivana Kuzmanović, doc. dr. sc. Slobodan Jelić, doc. dr. sc. Tomislav Marošević, predstavnica suradnika Jelena Jankov, predstavnik suradnika Ivan Papić, predstavnik nastavnika dr. sc. Josip Cvenić, predstavnici studenata: Toni Milas, Nera Keglević i Patrick Nikić te predstavnik ostalih zaposlenika Goran Marković.

**Članovi koji nisu glasovali (7):**

Prof. dr. sc. Zdenka Kolar-Begović, doc. dr. sc. Dragana Jankov Maširević, doc. dr. sc. Snježana Majstorović, doc. dr. sc. Darija Marković, doc. dr. sc. Ivan Soldo, doc. dr. sc. Domagoj Ševerdija, te predstavnica studenata: Dolores Begović.

Glasovanje je bilo otvoreno do 13,00 sati na e-mail adresu: vfotak@mathos.hr.

Pročelnica Odjela prof. dr. sc. Mirta Benšić, u pozivu za elektroničku sjednicu, predložila je sljedeći

**DNEVNI RED:**

1. Usvajanje zapisnika s 151. sjednice Vijeća Odjela od 12. lipnja 2017. godine
2. Donošenje Odluke o održavanju izvanrednih dodatnih termina iz predmeta Diplomski seminar u akademskoj 2016./2017. godini

Dnevni red je usvojen.

**AD 1.**

***Usvajanje zapisnika s 151. sjednice Vijeća Odjela od 12. lipnja 2017. godine***

Vijeće Odjela jednoglasno je donijelo sljedeću

**ODLUKU**

**Usvaja se zapisnik s 151. sjednice Vijeća Odjela od 12. lipnja 2017. godine.**

**AD 2.**

***Donošenje Odluke o održavanju izvanrednih dodatnih termina iz predmeta Diplomski seminar u akademskoj 2016./2017. godini***

Vijeće Odjela je, uz jedan glas protiv, donijelo sljedeću

**ODLUKU**

**o održavanju dodatnih termina**

**iz predmeta Diplomski seminar**

**u akademskoj 2016./2017. godini**

**I.**

Dodatni termini iz predmeta Diplomski seminar u akademskoj 2016./2017. godini održat će se u zadnjem tjednu lipnja i početkom rujna.Također se odobrava i mogućnost održavanja Diplomskog seminara u zadnjem tjednu rujna, bude li zainteresiranih kandidata. Broj termina kao i vrijeme održavanja odredit će sukladno potrebama voditelj Diplomskog seminara.

**II.**

Izlaganja na odobrenim dodatnim terminima Diplomskog seminara mogu održati isključivo studenti koji su i položili sve ispite i čiji diplomski radovi su u potpunosti dovršeni te namjeravaju pristupiti diplomskom ispitu u prvom mogućem terminu nakon održavanja izlaganja na Diplomskom seminaru.

**III.**

Diplomski seminar se u predviđenim terminima u rujnu neće održati ukoliko na svakom od izlaganja ne bude prisutno barem deset studenata koji su predmet Diplomski seminar upisali akademske godine 2016./2017., računajući i studente koji izlažu.

 **Zapisničar Pročelnica**

**Vlado Fotak, dipl. prav. Prof. dr. sc. Mirta Benšić**